《偈颂一百零二首》
宋代·释慧远

十月今朝又初一，丛林正值开炉日。
打斋卖饭也寻常，残杯冷炙谁能吃。
天无门，地无壁。
葫芦棚上种冬瓜，两手扶犁水过膝。
跳金圈，吞栗棘，
毡拍板对无孔笛。屈屈，
独脚山魈解双踢。去年冬裹无炭烧，
今年定是无火炙。饥时饥到眼睛黄，
穷时穷至赤骨力。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。